РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 26

от заседание на Комисия ”Професионална квалификация и 
информационни технологии”,
проведено на 13.07.2016 г.

Днес, 13.07.2016 г. /сряда/ от 09.00 часа се проведе заседание на комисия “Професионална квалификация и информационни технологии”, в състав:

          ПРЕДСЕДАТЕЛ: Румен Георгиев 
                   ЧЛЕНОВЕ:  Галина Карагьозова  
Даниела Костова	           	          
Елка Атанасова 
	Мария Кузманова
	Юлиана Колева

На заседанието присъстваха експертните сътрудници към комисията: Валери Михайлов – директор дирекция „ИТСС” - АВСС, Мирослава Чирпъкова – началник отдел „ИООСВ“, дирекция „ИТСС“ – АВСС, Светослав Неделчев – началник отдел „ИОВСС“, дирекция „ИТСС“ - АВСС, Елеонора Савова – началник отдел „Съдебни кадри“, дирекция „СККМ“, АВСС и Мая Атанасова – главен експерт юрисконсулт в отдел „ЮСДКВСС“, дирекция „Правна“.
По т. 12 от дневния ред присъства Красимира Василева – началник отдел „ЮСДКВСС“, дирекция „Правна“, АВСС.
По т. 13 от дневния ред присъства Димитър Тончев – Главен секретар на ВСС. 

1.ОТНОСНО: Поименен състав на комисия „Професионална квалификация и информационни технологии“ към Пленума на Висшия съдебен съвет.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1.	ОПРЕДЕЛЯ Румен Георгиев за председател на комисия „Професионална квалификация и информационни технологии”.
1.2.	ОПРЕДЕЛЯ ден и час за провеждане на заседанията на комисията сряда от 15.00 ч. /след приключване на заседанието на Прокурорската колегия/.

2.ОТНОСНО: Решение на ВСС относно създаване на работни групи за изготвянето на проекти на Правила по въпросите, посочени в чл. 360е, ал.1 от ЗИД на ЗСВ и на Наредба за воденето, съхраняването и достъпа до регистъра на актовете на съдилищата. 
Приложение: Извлечение от протокол № 27/07.07.2016 г. от заседание на ВСС.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1. ОПРЕДЕЛЯ Елка Атанасова – член на ВСС и експертните сътрудници към комисията Валери Михайлов, Мирослава Чирпъкова и Светослав Неделчев от страна на ВСС за участие в работни групи за изготвянето на проекти на Правила по въпросите, посочени в чл. 360е, ал.1 от ЗИД на ЗСВ и на Наредба за воденето, съхраняването и достъпа до регистъра на актовете на съдилищата. 
2.2. Да се изпратят писма до Министерство на правосъдието, ВКС, ВАС, Прокуратура на Република България за определяне на представители и по един експерт от районен и окръжен съд, притежаващи необходимите технически познания, опит и квалификация със задача изготвянето на Наредба по чл.360т от ЗИД на ЗСВ за воденето, съхраняването и достъпа до регистъра на актовете на съдилищата в срока по § 192 от ПЗР към ЗИД на ЗСВ и на Правила по въпросите, посочени в чл.360е, ал.1 от ЗИД на ЗСВ.  

3.ОТНОСНО: Писмо от председателя на Окръжен съд гр. Варна относно отразяване на индексите по наказателни дела, включването им в съдебната статистика и отбелязването им в атестационните формуляри. 

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

3.1 ПРИЕМА за сведение писмото от председателя на Окръжен съд гр. Варна относно отразяване на индексите по наказателни дела, включването им в съдебната статистика и отбелязването им в атестационните формуляри.

4.ОТНОСНО: Писмо от председателя на Софийски районен съд относно публикуваните актове в Централния уеб базиран интерфейс.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

4.1. Да се изпрати запитване до разработчика на Централния уеб базиран интерфейс за публикуване на съдебните актове относно използването на полето „Статус на акта“ и връзката му с поле „Дата на влизане в сила“.

5.ОТНОСНО: Искане от председателя на Районен съд гр. Сливница за увеличаване щатната численост на съда с 1 /една/ щатна бройка за съдебен служител на длъжността „Системен администратор".
Районен съд гр. Сливница не разполага с щатна бройка за длъжността „Системен администратор”. Работните точки в Районен съд гр. Сливница са 25 /двадесет и пет/ броя и три сървъра. Натовареността на РС гр. Сливница е  - 31.36 по–висока от средната за страната за малките районни съдилища в страната – 31.06. През месец януари 2016 г. е разрешено да се сключи граждански договор с външен за системата служител. Същият не е бил на разположение в съда във всеки един момент с цел бързото и ефективно отстраняване на всеки един проблем, възникващ по време на работния процес, включително и през почивните дни, свързан с техническата поддръжка на наличния хардуер. Преди време РС Сливница е ползвал обслужване от системния администратор на Окръжния съд и проблеми не е имало. Възникващите въпроси и проблеми, свързани с програмното и технологическото поддържане на компютърната техника налагат назначаването на 1 /една/ щатна бройка за съдебен служител на длъжността „Системен администратор”.

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ”
Р Е Ш И :

5.1. Искането от председателя на Районен съд гр. Сливница за увеличаване щатната численост на съда с 1 /една/ щатна бройка за съдебен служител за длъжността „Системен администратор” е целесъобразно.
5.2. Изпраща решението по т.5.1 на комисия „Съдебна администрация”.

6.ОТНОСНО: Искане от председателя на Административен съд София – град за осигуряване на средства за закупуване на компютърни конфигурации, сървър среден клас, архивиращо устройство, персонални UPS, UPS за сървър и мултифункционални устройства.

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ” 
Р Е Ш И :

6.1. Целесъобразно е осигуряването на средства на Административен съд София – град за закупуване на 27 броя компютърни конфигурации, 1 брой сървър от среден клас, 1 брой архивиращо устройство, 10 броя персонални UPS, 1 брой UPS за сървър и 5 броя мултифункционални устройства, необходими за увеличената щатна численост със съдии и съдебни служители на съда и техническото им обезпечаване.
6.2. Изпраща решението по т.6.1 на комисия „Бюджет и финанси”, по компетентност.
6.3  Указва на председателя на Административен съд София – град за искането в частта за осигуряване на лицензи за операционни системи да се обърне към председателя на Върховния административен съд. 

7.ОТНОСНО: Искане от председателя на Административен съд гр. Пазарджик за осигуряване на средства за закупуване на 3 броя UPS.

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ” 
Р Е Ш И :

7.1. Целесъобразно е осигуряването на средства на Административен съд гр. Пазарджик за закупуване на 3 броя UPS.
7.2. Изпраща решението по т. 7.1 на комисия „Бюджет  и финанси", по компетентност.

8.ОТНОСНО: Искане от председателя на Районен съд гр. Велико Търново за осигуряване на средства за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ” 
Р Е Ш И :

8.1. Целесъобразно е осигуряването на средства на Районен съд гр. Велико Търново за закупуване на компютърна техника за новоназначен магистрат.
8.2. Изпраща решението по т. 8.1 на комисия „Бюджет  и финанси", по компетентност.

9.ОТНОСНО: Искане от председателите на Окръжен съд гр. Габрово и Районен съд гр. Габрово за осигуряване на средства за доизграждане на информационен център.

КОМИСИЯ “ПРОФЕСИОНАЛНА КВАЛИФИКАЦИЯ И 
ИНФОРМАЦИОННИ ТЕХНОЛОГИИ” 
Р Е Ш И :

9.1. Целесъобразно е осигуряването на средства на Окръжен съд гр. Габрово за закупуване на 2 броя индивидуално информационно табло за съдебни зали на обща стойност 2 832,00 лв. с ДДС, 1 брой обобщаващо информационно табло на стойност 3 288,00 лв. с ДДС.
9.2. Целесъобразно е осигуряването на средства на Районен съд гр. Габрово за закупуване на 4 броя индивидуално информационно табло на обща стойност 5 664,00 лв. с ДДС.
9.3. Изпраща решението по т. 9.1 и т.9.2 на комисия „Бюджет  и финанси", по компетентност.

10.ОТНОСНО: Искане от председателя на Районен съд гр. Девин за осигуряване на средства за закупуване на 2 броя 24“ информационни дисплеи за съдебни зали.

КОМИСИЯ “ПРОФЕСИОНАЛНА КВАЛИФИКАЦИЯ И 
ИНФОРМАЦИОННИ ТЕХНОЛОГИИ” 
Р Е Ш И :

10.1. Целесъобразно е осигуряването на средства на Районен съд гр. Девин за осигуряване на средства за закупуване на 2 броя 24” информационни дисплеи за съдебни зали на обща стойност 3 812,00 лв. с ДДС.
10.2. Изпраща решението по т. 10.1 на комисия „Бюджет  и финанси", по компетентност.

11.ОТНОСНО: Доклад от Валери Михайлов директор на дирекция „ИТСС“, АВСС. 

КОМИСИЯ “ПРОФЕСИОНАЛНА КВАЛИФИКАЦИЯ И 
ИНФОРМАЦИОННИ ТЕХНОЛОГИИ” 
Р Е Ш И :

11.1. Да се изпрати запитване до „Информационно обслужване“ АД за условията за издаване и подновяване на КЕП.

12.ОТНОСНО: Устен доклад от експертите на дирекция „Правна“, АВСС в изпълнение на решение на комисия „ПКИТ“ по протокол № 25/06.07.2016 г., т.4.

КОМИСИЯ “ПРОФЕСИОНАЛНА КВАЛИФИКАЦИЯ И 
ИНФОРМАЦИОННИ ТЕХНОЛОГИИ” 
Р Е Ш И :

12.1. Приема устния доклад от експертите на дирекция „Правна“, АВСС.
12.2. Да се изпрати запитване до дирекция „Финанси и бюджет“, АВСС за планираните финансови средства за закупуване и доставка на компютърна и периферна техника през 2017 г.
12.3. Предлага на дирекция „Правна“, АВСС да започне подготовка на документацията за стартиране в началото на 2017 година на обществена поръчка с предмет „Закупуване и доставка на компютърна и периферна техника“.

13.ОТНОСНО: Проект за промяна в Класификатор на длъжностите в администрацията (в сила от 01.11.2015 г.).

Високите изисквания за заемане на длъжността „системен администратор“, предлаганото възнаграждение и естеството на работата във ВСС възпрепятстват назначаването на специалисти по информационни технологии.

КОМИСИЯ “ПРОФЕСИОНАЛНА КВАЛИФИКАЦИЯ И 
ИНФОРМАЦИОННИ ТЕХНОЛОГИИ” 
Р Е Ш И :

13.1. Да се внесе в пленума на ВСС следният проект на решение:

Комисия „Професионална квалификация и информационни технологии“ предлага на Пленума на Висшия съдебен съвет да приеме следното решение:

ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И:

1.	ВКЛЮЧВА в  Класификатор на длъжностите в администрацията (в сила от 01.11.2015 г.) нов ред за длъжност във ВСС „Системен администратор“ с изискване за образователна степен „бакалавър“, трудов стаж „3 години“, заплата от – до „1093 – 1366“, минимален – максимален ранг „V – I“.

ПРЕДСЕДАТЕЛ
НА КОМИСИЯТА: /П/
РУМЕН ГЕОРГИЕВ